Source: https://www.nucem.sk/sk/merania/narodne-merania/maturita/legislativa
Timestamp: 2019-05-22 23:44:10+00:00

Document:
Legislatíva | NUCEM
Legislatíva usmerňujúca maturitné skúšky
Pedagogicko-organizačné pokyny pre šk. rok 2018/2019
Dodatok k POP pre šk. rok 2018/2019
Prihlasovanie žiakov na riadny, náhradný a opravný termín EČ MS a PFIČ MS sa uskutočňuje prostredníctvom Informačného systému pre zber údajov o žiakoch prihlásených na EČ MS a PFIČ MS, ktorý vytvoril a spravuje CVTI SR - školské výpočtové stredisko Banská Bystrica.
Novelou zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov účinnou od 01. septembra 2015 boli vykonané tieto zmeny:
Od 1. septembra 2016 nadobudla účinnosť nové znenie § 6 ods. 9 a § 7 ods. 10 vyhlášky č. 318/2008 Z. z. o ukončovaní štúdia na stredných školách v znení vyhlášky č. 209/2011, ktoré spôsobí, že žiaci gymnázií (päťročné aj osemročné štúdium) a stredných odborných škôl (päťročné štúdium) z tried s dvoma vyučovacími jazykmi (bilingválne triedy) vykonajú EČ, PFIČ a ÚFIČ MS z druhého vyučovacieho jazyka na úrovni C1 jazykovej náročnosti Spoločného európskeho referenčného rámca.
Novelou vyhlášky č. 318/2008 Z. z. o ukončovaní štúdia na stredných školách v znení neskorších predpisov účinnou od 1. septembra 2015:
Predĺži sa čas administrácie testov EČ MS:
Novelou vyhlášky č. 318/2008 Z. z. o ukončovaní štúdia na stredných školách v znení neskorších predpisov účinnou od 1. septembra 2016:
Predĺži sa čas administrácie testov EČ MS z druhých vyučovacích jazykov úroveň C1 – anglický, francúzsky, nemecký, ruský, španielsky, taliansky jazyk (žiaci bilingválnych stredných škôl) zo 120 na 150 minút.
Predĺži sa čas administrácie PFIČ MS z druhých vyučovacích jazykov úroveň C1 – anglický, francúzsky, nemecký, ruský, španielsky, taliansky jazyk (žiaci bilingválnych stredných škôl) zo 60 na 90 minút.
Novelou vyhlášky č. 318/2008 Z. z. o ukončovaní štúdia na stredných školách v znení neskorších predpisov účinnou od 01. septembra 2018:
Zmena spôsobu testovania EČ MS zo slovenského jazyka a slovenskej literatúry (školy s vyučovacím jazykom maďarským): EČ MS zo slovenského jazyka a slovenskej literatúry bude overovať komunikačné kompetencie v častiach počúvanie s porozumením, čítanie s porozumením a jazyk a literatúra. V rámci počúvania s porozumením sa bude preverovať, ako vedia žiaci efektívne počúvať hovorený prejav v slovenskom jazyku, porozumieť mu a získať z neho informácie, ktoré sú potrebné na splnenie úloh v teste podobne ako v cudzom, resp. druhom vyučovacom jazyku.
Zmena spôsobu testovania PFIČ MS zo slovenského jazyk a slovenskej literatúry (školy s vyučovacím jazykom maďarským) – štruktúrované témy, skrátenie rozsahu prác i času na vypracovanie témy. Nová PFIČ MS zo SJSL bude trvať 90 minút (skrátenie zo 150 minút), rozsah práce bude minimálne 1 a maximálne 2 strany (skrátenie z minimálne 1,5 a maximálne 3 strán). Žiak si bude môcť vybrať jednu zo 4 tém s konkrétnym žánrom podľa inovovaných cieľových požiadaviek. Každá téma bude obsahovať aj niekoľko štruktúrovaných bodov, ktoré budú slúžiť ako osnova (podobne, ako je to v súčasnosti v PFIČ MS z cudzích a druhých vyučovacích jazykov).
Spresnenie dikcie ustanovenia v § 6 odsek 6 a § 7 odsek 6 týkajúce sa písomnej skúšky. Slová „písomnú skúšku“ nahrádzajú slovami „písomnú formu internej časti maturitnej skúšky“. Dôvodom zmeny je skutočnosť, že v triedach alebo školách s bilingválnym vzdelávaním bez uzavretia dohody Slovenskej republiky s iným štátom sa koná písomná forma internej časti maturitnej skúšky, nie písomná skúška.
Doplnenie § 6 odsekom 11. Umožnenie žiakom stredných škôl, v ktorých sa vzdelávanie riadi medzinárodnou zmluvou, vykonať maturitnú skúšku zo skupiny predmetov cudzí jazyk ako voliteľného predmetu na úrovni B1 alebo B2 jazykovej úrovne Spoločného európskeho referenčného rámca pre jazyky.
Vypustenie odseku 3 v § 8. V školách alebo triedach s bilingválnym vzdelávaním, v ktorých sa vzdelávanie riadi medzinárodnou zmluvou, sa maturitná skúška vykonáva podľa tejto zmluvy a podľa vykonávacieho protokolu, preto nie je potrebné vyhláškou riešiť podrobnosti organizácie písomnej maturitnej skúšky. V školách alebo triedach s bilingválnym vzdelávaním zriadených bez uzavretia dohody Slovenskej republiky s iným štátom sú písomné maturitné skúšky riešené v iných ustanoveniach vyhlášky, sú zadávané centrálne, ich obsah neurčuje riaditeľ školy.
Doplnenie písmena d) v § 14. Zohľadnenie spôsobu vzdelávania sa žiaka počas jeho štúdia pri zaraďovaní žiakov do skupín podľa miery obmedzenia.
Úprava hodnotenia externej časti maturitnej skúšky z daného predmetu tak, že sa percentilom bude hodnotiť EČ MS, len ak ju vykoná viac ako 30 žiakov. Úprava § 15 odsek 2.
Úprava podrobnosti hodnotenia a klasifikácie maturitnej skúšky tak, aby výpočet úspešnosti žiaka v externej časti maturitnej skúšky sa nevyjadroval ako podiel celkového počtu bodov a počtu úloh, ale ako priemer úspešností jednotlivých častí testu. Úprava § 15 odsek 7, 8 a 10.
Doplnenie ustanovenia, v ktorom je určené percento na úspešné vykonanie písomnej formy internej časti maturitnej skúšky. Doplnenie § 15 o odsek 11.
Novelou vyhlášky č. 318/2008 Z. z. o ukončovaní štúdia na stredných školách v znení neskorších predpisov účinnou od 01. septembra 2019: Charakteristika maturitných zadaní a úloh v nich, všeobecné učebné pomôcky, hodnotenie žiakov jednotlivých predmetov maturitnej skúšky a úpravy žiakov so zdravotným znevýhodnením budú uvedené v katalógu cieľových požiadaviek.
Novelou vyhlášky č. 318/2008 Z. z. o ukončovaní štúdia na stredných školách v znení neskorších predpisov účinnou od 01. septembra 2020:
Z príslušných ustanovení vyhlášky sa vypúšťa predmet náuka o spoločnosti. Vypustenie písmena c) v § 12. Úprava I. časti prílohy.
Žiakom so sluchovým postihnutím sa aj naďalej umožňuje voliť si jeden z predmetov matematika alebo občianska náuka na maturitnej skúške namiesto predmetu cudzí jazyk. Doplnenie § 14 odsekom 11.
V prípade, že žiak nesplnil podmienky pre úspešné vykonanie maturitnej skúšky v predmetoch, ktoré majú EČ a PFIČ, alebo len EČ, uvedené v odsekoch 7) a 8) § 15 vyhlášky MŠ SR č. 318/2008 Z. z. o ukončovaní štúdia na stredných školách v znení vyhlášky č. 209/2011 Z. z. postupuje sa podľa nasledujúcich ustanovení:

References: § 6
 § 7
 § 6
 § 7
 § 6
 § 8
 § 14
 § 15
 § 15
 § 15
 § 12
 § 14
 § 15